Aalborg Stiftstidende, 1844-02-09
Udlandet. Bulletinerne om Kongen af Sverrigs Sygdom lyde efter Omstændighederne atter mere beroligende. Den 31te Januar Kl. 7 Form. Kongens Søvn blev afvigte Nat forstyrret af heftig Smerte og ofte indtrædende Trækninger i den høire Fod og opad Benet, dog uden at disse Deele ere opsvulmede. Feberen var mild og uden Phantasering. Kl. 5 Efterm. Hs. Maj. fik kort efter Morgenbulletinens Afgang Lindring, og var i flere Timer fri for Smerter i Foden. Senere har Hs. Maj. med Begjærlighed nydt nogen styrkende Mad og befundet sig meget vel derefter, samt havt en Times god Søvn. Den 1ste Februar Kl. 7 Form. Hs. Maj. var den hele Nat fri for Feber og nød en temmelig god Søvn, der dog af og til blev forstyrret af Trækninger og Værk op ad Skinnebenet. J Foden, der har naturlig Varme og Følelse, er Smerten ophørt. Kl. 5. Efterm. Hs. Maj. var Dagen over mindre besværet af Smerte i Benet, nød Mad med forøget Spiselyst, og befindet sig saaledes fortiden temmelig vel. Den 2den Februar Kl. 7 Form. Kongens Smerter i Benet toge til igjen igaarAftes, saa at Søvnen forstyrredes deraf den største Deel af Natten. Rødhed i Huden tilligemed en yderlig Ømfindlighed ved Berøring er opstaaet og har hurtigt udbredt sig over den største Deel af Benet, ligesom Foden ogsaa begynder at svulme. Kl. 5 Efterm. Kongens Befindende var Dagen over mere tilfredsstillende end nogen af de foregaaende Dage siden Hs. Maj. blev syg. Smerten, Rødheden og Opsvulmingen af Benet er mærkeligt aftagen. Kongen har imidlertid ved et Rescript overdraget Kronprindsen Regentskabet, dog foreløbig kun paa een Maaned. Rescriptet lyder saaledes: "Vi Carl Johan a.: gjøre vitterligt: at da Vi af en paakommen Sygdom, hvilken Vi med den Høiestes mægtige Bistand snart haabe at overvinde, er forhindret i at befatte Os med Regjeringsanliggenderne, have Vi, til deres uafbrudte Fortsættelse, i Naade forordnet, at Vor meget elskede Hr. Søn, Hs. Kgl. Høihed Kronprindsen, skal ifølge Vor høitelskede kjære Faders, høisalig Maj. Kong Carl Xlles samt Rigets Stænders overeensstemmende Beslutning af 20de Januar 1818, nu strax indtræde i Udovelsen af Kongemagten med al den Rettighed, som de gjældende Grundlove Samme tillægge, samt i Vort Navn føre Rigets Styrelse indtil den 1ste næstkommende Marts, til hvilken Tid Vi ville give Vore troe Undersaatter tilkjende, om Vor Helbredstilstand da tillader Os igjen at overtage Rigets Styrelse, eller om Vi skulde finde det fornødent at overdrage Vor meget elskede Hr. Søn at vedblive længere dermed, Vi overdrage Hs. K. Høihed tillige at undertegne i Vort Sted de Expeditioner, der grunde sig paa af Os allerede fattede og bifaldte Beslutninger og endnu ikke ere blevne forsynede med Vor høie Underskrift. Hvilket Alle, hvem det vedkommer, have lydigen at rette sig efter. Til yderligere Bekræftelse have Vi underskrevet dette med Egen Haand og ladet det forsyne med Vort Kongelige Segl. Stockholms Slot, den 1ste Februar 1844. – Beretningerne fra Stockholm omtale den mærkelige Kraft, som den bedagede Konge i sit svære Sygdomsanfald lægger for Dagen, saa at han endog paa Sygdommens første Dag ved en forefaldende Leilighed selv kunde hjælpe sig ud af Sengen og, da man vilde yde ham Hjælp, sendte de Tilstedeværende bort. Ogsaa ved Aareladningen greb han Prof. Huss, som skulde udføre denne, med saadan Kraft i Armen, at Haanden kun med Vanskelighed kunde løsnes.